Lawrence'i Livermore'i Riiklik Labor
Lawrence'i Livermore'i Riiklik Labor (inglise keeles Lawrence Livermore National Laboratory; lühend LLNL) on California osariigis Livermore'is 1952. aastal rajatud teaduslabor. Labor on nimetatud nobelist Ernest Lawrence'i järgi. LLNL on Ameerika Ühendriikide Energeetikaministeeriumi üks 16 riiklikust laborist. Kuulub California Ülikooli struktuuri. Lawrence'i Livermore'i Riiklik Labor on üks kahest USA laborist, mis tegeleb tuumarelvaalaste uuringutega (teine on Los Alamose Riiklik Labor). Labori direktor aastatel 1958–1960 oli Edward Teller. Labori auks on nimetatud 2012. aastal keemiline element livermoorium.